Peisistratos (aténsky politik)

Peisistratos (Peisistratos); * okolo 600 pred Kr. - † 527 pred Kr.) bol aténsky politik - tyran, za ktorého vlády sa v prvej polovici 6. stor. pred Kr. riešili sociálne problémy obyvateľov a nastal prvý veľký rozkvet Atén.

Životopis 
Peisistratos pochádzal z bohatej aristokratickej rodiny. Údajne sa poznal ešte s reformátorom Solónom. Pokračoval v sociálnych reformách, pretože v prvej polovici 6. stor. pred Kr. sa v Aténach rozmáhala remeselná výroba (predovšetkým výroba keramiky) a obchod, ale politickú moc vo svojich rukách sústreďovala rodová aristokracia (obsadzovala úrad archontov a radu starších areopág). Peisistratos sa pokúsil dvakrát nastoliť vládu jednotlivca (gr. tzv. tyranos), ale dvakrát bol neúspešný (pravedpodobne v r. 567 a 561 pred Kr.).

V roku 547 uskutočnil tretí - úspešný pokus o nastolenie tyranidy. Za pomoci ozbrojenej družiny, ktorú mu ľudové zhromaždenie odsúhlasilo po fingovanom ozbrojenom útoku, sa zmocnil vlády v Aténach. Všetky úrady podliehali jeho kontrole, pričom do úradov dosadzoval svojich ľudí. Uvalil mimoriadne dane na rodovú aristokraciu a finančné prostriedky použil pre zlepšenie postavenia chudobných ľudových vrstiev.

Peisistratos podporoval rozvoj umenia a kultúry. Na Akropole začal stavať chrám, zasvätený ochrannej bohyni Aténe (tzv. hekatómpedón - stostopý chrám - meral na dĺžku 100 stôp=asi 30m). Takisto dal prvýkrát zapísať Homérove eposy, ktoré sa dovtedy šírili ústnou tradíciou. Za jeho vlády bol v Aténach postavený prvý verejný vodovod, razili sa mince s portrétom Athény a sovou ako jej symbolom.

Obdobie Peisistratovej vlády znamenalo ďalší rozvoj remeselnej výroby a obchodu.

Po Peisistratovej smrti v roku 527 pred Kr. nastúpili po ňom jeho synovia Hipparchos a Hippias, ktorí zneužívali svoju moc a postavenie. V roku 514 pred Kr. bol pri pokuse zvrhnúť tyranidu zabitý Hipparchos. Hippias ešte viac pritvrdil svoju vládu a v roku 510 pred Kr. bol z Atén vyhnaný. V nasledujúcom roku (alebo v r. 508 pred Kr.) uskutočnil Kleisthenes reformu aténskej ústavy a bola zavedená demokratická ústava.

Referencie

Literatúra 
 S. P. Arrowsmith: The tyranny at Athens in the sixth century B. C., Diss. Manchester 1988.
 Helmut Berve: Die Tyrannis bei den Griechen. 2 Bände. Beck, München 1967.
 Norbert Ehrhardt: Athen im 6. Jh. v. Chr. Quellenlage, Methodenprobleme und Fakten. In: Euphronios und seine Zeit. Staatliche Museen, Berlin 1992
 Brian Lavelle: Fame, Money, and Power. The Rise of Peisistratos and "Democratic" Tyranny at Athens, Michigan UP, Ann Arbor 2004.
 Loretana de Libero: Die archaische Tyrannis. Steiner, Stuttgart 1996 
 Karl-Wilhelm Welwei: Athen. Vom neolithischen Siedlungsplatz zur Großpolis. Wissenschaftliche Buchgesellschaft, Darmstadt 1992
Berti, Monica. Fra tirannide e democrazia: Ipparco figlio di Carmo e il destino dei Pisistratidi ad Atene. Alessandria: Edizioni Dell’Orso, 2004
Borthwick, Edward K.  “Music and Dance.”  Civilization of the Ancient Mediterranean World: Greece and Rome.  Eds. Grant, Michael and Kitzinger, Rachel.  3 vols.  New York: Scribner’s, 1988.  Vol. 1, 1507-8.
Cahill, Thomas.  Sailing the Wine Dark Sea: Why the Greeks Matter.  New York: Doubleday, 2003.
French, A.  “The Party of Peisistratos.”  Greece & Rome.  Vol. 6, No. 1, March 1959.  45-57
Garland, Robert. “Greek Spectacles and Festivals.” Civilization of the Ancient Mediterranean World: Greece and Rome.  Eds. Grant, Michael and Kitzinger, Rachel.  3 vols.  New York: Scribner’s, 1988.  Vol. 1, 1148.
Hornblower, Simon and Spawforth, Anthony eds.  “Peisistratus.”  The Oxford Classical Dictionary.  3rd ed.  Oxford University Press, 2003.
Lavelle, B. M.  Fame, Money and Power: The Rise of Peisistratos and “Democratic” Tyranny at Athens.  The University of Michigan Press, 2005.
Lavelle B. M.  “The Compleat Angler: Observations on the Rise of Peisistratos in Herodotos (1.59-64).  The Classical Quarterly.  New Series, Vol. 41, No. 2, 1991.  317-324.
Thucydides.  “Funeral Oration of Pericles.”  The Peloponnesian War.  Trans. Benjamin Jowett, 1881.  Ed. Paul Brians.  December 18, 1998.  
Roisman, Joseph, and translated by J.C Yardley, Ancient Greece from Homer to Alexander (Blackwell Publishing Ltd, 2011)

Grécki politici
Diktátori
Osoby s neistým dátumom narodenia
Úmrtia v 6. storočí pred Kr.
Starovekí športovci z Atén
Víťazi starovekých olympijských hier v tethrippe